钦定古今图书集成/明伦汇编/家范典/第085卷 > 《邶风柏舟五章》
## 钦定古今图书集成/明伦汇编/家范典/第085卷 > 《邶风柏舟五章》

妇人不得于其夫，故以《柏舟》自比。

汎彼柏舟，亦汎其流。耿耿不寐，如有隐忧。微我无酒，
以敖以游。

我心匪鉴，不可以茹。亦有兄弟，不可以据。薄言往愬，
逢彼之怒。

我心匪石，不可转也。“我心匪席”，不可卷也。威仪棣棣，
不可选也。

忧心悄悄，愠于群小。觏闵既多，受侮不少。静言思之，
《寤辟》有摽。

日居月诸，胡迭而微？心之忧矣，如匪澣衣。静言思之，
不能奋飞。